Muligheter+og+utfordringer


//"Ved å koble sammen lyd, bilde/film, skrift, kan wiki/blogg virke læringsfremmende. Elevene kan også produsere flotte produkt som de kan være stole av og som de lett kan vise andre, presentere både skriftlig og muntlig, for venner, i klassen, til muntlig eksamen ...Mulighetene er så store. Verden er liten, elever ved ulike skoler kan samarbeide."// - Eli Kristin Garaas Godaker på [|Del og Bruk] nettverket

I dagens Web 2.0 samfunn har alle mulighet til å publisere informasjon på en enkel måte på nett. Vi som arbeider i videregående skole har elever som har etterlatt seg mange digitale fotspor allerede. De fleste er medlemmer av ulike nettsamfunn hvor de deler mengder av bilder og informasjon om seg selv. I tillegg er det en del elever som blogger og lager hjemmesider. Ved å bruke wiki i skolen har en mulighet til å supplere den kompetansen som elevene allerede innehar med nødvendig tilleggskompetanse som bl.a kildebruk og kildehenvisninger, opphavsrett og personvern.

//I videoen fra Common Craft får vi en kort beskrivelse av mulighetene til samarbeid i en wiki// media type="youtube" key="-dnL00TdmLY" height="344" width="425"

Bruk av wiki gir også elevene mulighet for samarbeidslæring som er uavhengig av tid og sted. De kan med andre ord delta i arbeidet selv om de ikke er fysisk samlet i et klasserom samtidig. For å bruke min egen skole som eksempel, så består den av tre ulike avdelinger, hvor den ene avdelingen ligger omtrent 3 mil unna hovedavdelingen. Enkelte år har noen elever måttet pendle fra denne avdelingen inn til hovedskolen for å ta et enkelt fag. De har da gjerne hatt undervisning på sin egen avdeling på formiddagen, og så måttet reise i en halvtime for å delta i en dobbeltime i et fag ved hovedskolen. For disse elevene ville det vært tidsbesparende om de, i hvert fall innimellom, brukte en wiki i dette faget siden denne arbeidsformen, som mange andre nettbasert arbeidsformer, ikke krever at de fysisk er til stede i klasserommet. I tillegg har vi ved vår skole en egen volleyball linje som elever fra hele landet søker seg til. Disse elevene driver idrett på topp nivå og er ofte på reisefot. Også her kan det å arbeide i en wiki legge til rette for at disse elevene kan delta i læringsarbeidet på skolen selv om de befinner seg et helt annet sted.

En annen mulighet (som kanskje ikke brukes ofte nok) er at vi kan bruke wikiens historikk. Gjennom historikken til en wikiside har vi tilgang til alle tidligere versjoner av sidene, og dette gir læreren og elevene unike muligheter til å vurdere og analysere prosessen bak produktet. Dette kan en bruke til å stille spørsmål og oppmuntre elevene til refleksjon rundt valgene og endringene de gjorde underveis i arbeidet.

I tillegg legger en wiki godt til rette for bruk av digitale ferdigheter. I følge kunnskapsløftet skal digital kompetanse integreres i alle fag. Elevene skal f.eks. kunne produsere sammensatte tekster. I en wiki gir du elevene mulighet til å gjøre dette på en relativt enkel og grei måte siden de fleste wikiene legger godt til rette for at elevene skal kunne lage sider som inkluderer tekst, bilder, lyd og video m.m.

UTFORDRINGER
En av utfordringene vi vil møte når vi tar i bruk wiki med elevene er at de i starten mangler kompetanse til å ta i bruk wiki verktøyet på en effektiv måte. Dette kan føre til frustrsjoner både for lærere og elever fordi verktøyet blir en barriere for produksjonen av innhold som er det egentlige målet. Man vil oppleve at tekst og bilder blir borte, og at elever overskriver hverandres tekster. I tillegg kan elever noen ganger kan være litt motvillige til å bidra i wikien. Enkelte fordi de mangler tillit til egen kompetanse og ikke ønsker å avsløre sine styrker og svakheter for andre og det oppleves som ubehaglig å publisere det en har skrevet offentlig. Andre igjen kan være motvillige fordi de bekymrer seg for at de ikke skal få anerkjennelse for sitt bidrag og for at andre kan slette eller endre det de har skrevet uten deres samtykke.  En annen utfordring som vi vil møte når vi bruker wiki i skolen er at det er vanskelig å legge bort det individuelle eierskapet til de ulike tekstene. De fleste skolewikier består fremdeles av stort sett individuelle tekster, og det er en utfordring å få elevene og til dels lærerne til å samarbeide om alle tekstene i wikien. Dette blir også kommentert i artikkelen [|Wiki i klasserommet:individuelle og kollektive praksiser] av Andreas Lund og i case studiet [|Using Wikis in Schools] gjennomført av Future Labs i England i 2006. I følge Piagets læringsteori, vil dette kunne begrunnes med at elevene sine tidligere erfaringer i skolen så har de individuelle prestasjonene vært de mest betydningsfulle. Det er gjennom disse elevene får vist, og belønnes for sin kompetanse og sine ferdigheter. Det at skolen ennå har liten, og lite konkret erfaring i å vurdere kollektive bidrag kan være til hinder når eleven ser etter verdien av å bidra. I boka [|"Here Comes Everybody"] av [|Clay Shirky] beskriver han ulike nivåer i hvordan vi samhandler på nett. deling, samarbeid og det han kaller kollektive handlinger. Det første nivået, deling, er det enkleste. På dette nivået kreves det lite av gruppen som kollektiv, den enkelte deler sitt arbeid i f.eks wikien uten at det nødvendigvis krever noe som helst av de andre medlemmene. På det neste nivået, samarbeid, kreves det mer. Når individer kommer sammen for å produsere innhold i en wiki oppstår det spenninger mellom individuelle og kollektive mål (se også artikkel av Andreas Lund), og en av de største forskjellene mellom deling av informasjon (nivå1) og samarbeid (nivå2) er at samarbeidet ikke kan fungere uten kommunikasjon i form av diskusjoner og forhandlinger. Dette krever større innsats fra individene og kan føre til flere utfordringer og konflikter mellom partene som samarbeider.

 En annen utfordring knyttet til publisering på nett bla. i wiki er etiske spørsmål knyttet til kilder og opphavsrett. Ofte tar elever ukritisk i bruk informasjon og material de finner på nett. Med tanke på hvor raskt mengden av informasjon som publiseres på nett vokser vil informasjonskompetanse bli stadig viktigere. Kort fortalt dreier [|informasjonskompetanse] seg om hvordan finne nødvendig informasjon, identifisere de beste informasjonskildene, vurdere disse kildene kritisk og bruke den informasjonen man har funnet.

Kilder: Web 2.0 Nye muligheter i undervisningen, Horgen, A. Hentet 17.02.09 fra http://aitel.hist.no/~svendah/FoU/web20.php Digitalt Læringsmiljø, Hentet 17.02.09 fra http://no.wikibooks.org/wiki/IKT_i_utdanning/Digitalt_l%C3%A6ringsmilj%C3%B8 Shirky, C. Here Comes Everybody, The Power of Organizing without Organizations. 2008 